Knattspyrnumaðurinn Lionel Messi kvaddi Barcelona á blaðamannafundi á Nou Camp í morgun. Þrátt fyrir vilja hans og félagsins til að skrifa undir nýjan samning var ekki hægt að tryggja áframhaldandi veru hans hjá liðinu.
Messi hefur spilað með aðalliði Barcelona frá árinu 2004 en verið samningslaus frá því í lok júní. Fréttir bárust af því um miðjan júlí að hann myndi gera nýjan samning við Barcelona og taka á sig launalækkun. Á föstudag varð hins vegar ljóst að svo yrði ekki. Messi, sem var klökkur á fundinum, segist hafa gert allt sem í hans valdi stóð til að geta verið áfram hjá félaginu en skuldir Barcelona og reglur spænsku deildarinnar hafi komið í veg fyrir það. Orðrómur hefur verið um að næsta stopp Messi verði franska stórliðið Paris Saint-Germain. Messi svaraði því á blaðamannafundinum að það væri möguleiki en ekkert væri þó enn í hendi
Keppni á Ólympíuleikunum í Tókýó lauk í dag. Það eru Bandaríkjamenn sem fara heim með flest gullverðlaun af leikunum, 39 talsins.Bandaríkin fengu alls 113 verðlaun á leikunum, 39 gull, 41 silfur og 33 brons. Fyrir lokadaginn voru Kínverjar í toppsæti verðlaunatöflunnar og. hafa raunar verið það næstum frá upphafi. Þennan lokadag nældu Bandaríkin sér hins vegar í þrjú gull, í körfubolta kvenna, blaki kvenna og Omnium hjólreiðum kvenna, og tókst að hrifsa toppsætið af Kínverjum. Þórir Hergeirsson og norska kvennalandsliðið í handbolta tryggðu sér bronsverðlaun á Ólympíuleikunum í nótt með öruggum sigri á Svíum, 36-19. Þetta er í þriðja sinn sem Noregur fær brons í handbolta kvenna á leikunum og í annað skiptið í röð en bronsverðlaun voru líka niðurstaðan á leikunum í Ríó 2016.
Hulda Clara Gestsdóttir úr Golfklúbbi Kópavogs og Garðabæjar er langefst í kvennaflokki fyrir fjórða og síðasta hringinn á Íslandsmótinu í golfi sem stendur yfir á Jaðarsvelli á Akureyri.Aron Snær Júlíusson, líka úr GKG, er efstur í karlaflokki. Hann fór hringina þrjá á sjö undir pari og er einu höggi á undan félaga sínum úr GKG, Hlyni Bergssyni. Þriðji er Jóhannes Guðmundsson úr GR á fimm undir pari. Eins og í gær sýnir RÚV beint frá mótinu í dag og útsending hefst klukkan 14:30.
Knattspyrnumaðurinn Lionel Messi kom fram á blaðamannafundi í Barcelona í dag. Hann segist hafa gert allt sem í hans valdi stóð til að vera áfram hjá liðinu en það hafi ekki gengið eftir. 